NaiveNeuron/SloPal huggingface dataset:
P. Paška, predseda NR SR: (2008-05-20):
Pán spravodajca, chcete sa vyjadriť k rozprave? Nie. Ďakujem pekne. Prerušujem rokovanie o tomto bode programu. Budeme hlasovať o návrhu vládneho zákona v prvom čítaní o 14.00 hodine. Chcem vás všetkých požiadať, aby ste zaujali svoje miesta. Ešte mi dovoľte, aby som vo svojom mene aj v mene pána predsedu výboru pre pôdohospodárstvo pána poslanca Slabého vás pozval na 7. ročník Dní vidieka v Národnej rade, ktorý otvoria slávnostne o 12.00 hodine na západnej terase. Je to podujatie organizované združením Vidiecky parlament v spolupráci s výborom a s Kanceláriou Národnej rady. Zároveň súčasťou podujatia bude aj kultúrny program z regiónu Hont, predstavenie víťaziek súťaže Vidiecka žena roka a ochutnávka produktov, samozrejme, čo môže byť významná motivácia, dámy a páni, pre vás, aby ste sa tohto podujatia zúčastnili. Ešte je aj drobná informácia. Vzhľadom na nepriazeň počasia vás chcem upozorniť, že môžete použiť podzemný tunel a je otvorený aj sprístupnený zadný vchod do galérie, aby ste sa z prízemia prístavby mohli dostať priamo na toto podujatie. Takže ešte raz vyhlasujem obedňajšiu prestávku. Prajem vám dobrú chuť a o 14.00 hodine budeme hlasovať o návrhu vládneho zákona. (Prerušenie rokovania o 12.04 hodine.) (Pokračovanie rokovania o 14.03 hodine.)
Danko, Andrej, podpredseda NR SR (2024-06-12):
Ďakujem. Dávam slovo spoločnému spravodajcovi z výboru pre zdravotníctvo poslancovi Ježíkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Mezenská, Helena, poslankyňa NR SR (2015-03-10):
Ja si nedovolím hodnotiť a posudzovať všetky dopady súboru parlamentom prijatých a prezidentom pripomienkovaných návrhov k zákonu o rozsahu zdravotnej starostlivosti uhrádzanej na základe verejnej, verejného zdravotného poistenia, ale ak kľúčovým momentom alebo bodom tejto diskusie a rozpravy je práve ponechanie alebo odstránenie platieb za prednostné ošetrenie, ja sa skôr prikláňam k zrušeniu a odstráneniu týchto platieb za prednostné ošetrenie, pretože societa ľudí, s ktorou sa ja stretávam, vo väčšine prípadov reaguje na tieto zavedené a udržiavané platby za prednostné ošetrenia s nevôľou a nespokojnosťou. Dokonca si dovolím vyjadriť svoje stanovisko a presvedčenie, že zavedenie týchto poplatkov priamo popiera právo občanov na rovnosť prístupu k zdraviu, k poskytovaniu zdravotníckych služieb k zdravotnému ošetreniu, popiera sa tým vlastne rovnosť prístupu, a to právo prístupu k zdravotnej starostlivosti ako k službe, ktorá podľa môjho presvedčenia, a nielen podľa môjho presvedčenia, ale podľa všeobecne platných noriem spadá práve do režimu ochrany všeobecného verejného záujmu. Ja som presvedčená o tom, že dostupnosť zdravotnej starostlivosti nemôže byť iba výrazom finančných dispozícií a možnosti jednotlivcov a pacientov, pretože viem, že mnohí ľudia, ktorí sú chudobní, si jednoducho tieto prednostné platby za ošetrenie nemôžu dovoliť. Chcem len povedať, že títo chudobní ľudia nemajú právo na zdravie, na zdravotnú starostlivosť? Pokiaľ sa operuje tým, že mnohí ľudia tento systém zneužívajú a preto sa tieto platby zaviedli, ja som presvedčená... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-05-09):
S reakciou pán poslanec Hlina, nech sa páči.
Dostál, Ondrej, poslanec NR SR (2019-04-04):
Pán poslanec Poliačik, bez ohľadu na mieru progresívnosti budúcej vlády si myslím, že nie je úlohou štátu, aby takýmto spôsobom krivil podnikateľské prostredie z čisto marketingových dôvodov, a teda v snahe vybrať, vybrať nejaké ďalšie prostriedky, ktoré by mohol prerozdeľovať rezort, ktorý je ovládaný s rovnakou stranou, ako sú poslanci, ktorí prišli s touto Dankovou daňou z jedla. A teda už ani nehovoriac o tom, že následne, keď zistili, že aké to má následky a ako vzrástli ceny z potravín, no tak prišli zrazu s opatreniami na zníženie DPH na potraviny. Čiže na jednej strane si vydobyli alebo si mysleli, že si vydobyli nejaké zvýšené príjmy, a na druhej strane prichádzajú s návrhmi, ktoré budú znamenať úbytok príjmov štátneho rozpočtu. Možno oveľa jednoduchšie ako tieto šachy by bolo, keby si rovno dohodli, že tých pár desiatok miliónov by dostali v štátnom rozpočte na ten účel, ktorý chceli, ale teda nebolo by to také propagandisticky dostatočne využiteľné, tak ja už teraz len poslednýkrát apelujem na pána predkladateľa, a teda radšej by som bol, keby to povedal v rozprave, no ale ak to povie aspoň v záverečnom slove, že prečo si nestoja za tým, s čím prišli, a aké to boli analýzy, ktoré hovorili o tom, že to je v súlade s právom Európskej únie, a prečo nečakajú na to, ako Európska únia alebo Európska komisia rozhodne o tom, či to je, alebo nie je v súlade s právom Európskej únie, a prečo nepodporili obsahovo zhodný návrh, s ktorým prišli kolegovia Poliačik a Mihál, ale predložili obsahovo zhodný návrh o tom istom.
Petrák, Ľubomír, poslanec NR SR (2018-02-07):
Pán kolega, vecne k návrhu zákona, niečo, čo by ho vyvracalo, som nezaznamenal vo vašom vystúpení. Áno, zahrali ste na emócie, povedali ste o tom, aká je z vášho pohľadu alebo pohľadu niektorých obyvateľov situácia v Nitre. Ja chcem povedať, že ak spôsobujú zahraniční pracovníci, neprispôsobiví zahraniční pracovníci problémy v Nitre a nikto neinterpeloval pána ministra Kaliňáka, tak ho zinterpelujem ja, lebo nemôžu byť žiadne z týchto krokov spojené so zhoršením životnej situácie našich obyvateľov. A toto je celá podstata, ale poďme riešiť vždy ten problém, ktorý treba riešiť, a nevyvolávajme duchov, nehľadajme zástupné problémy, cez ktoré budeme druhú stranu biť po hlave. To je všetko.
Benčík, Ján, poslanec NR SR (2021-10-01):
Ďakujem za slovo. Som veľmi rád, že tu zazneli otázky, ktoré položil pán poslanec Mičovský. A chcem aj oceniť spôsob, akým ste na ne odpovedali, pán generálny prokurátor, oceňujem teda vašu, vašu, váš kultivovaný prejav aj dôkladnosť. Hoci nehovorím, že moje pochybnosti v tejto veci sú úplne rozptýlené. Ale hovorím to preto, že si nemôžem nespomenúť na rokovanie výboru pre obranu a bezpečnosť, kde ste boli prítomný, a keď vám otáz... nejaké otázky v súvislosti s kauzou únosu vietnamského občana za možnej asistencie štátnych orgánov Slovenskej republiky položili predseda výboru pán Krúpa alebo pán podpredseda Národnej rady Grendel, poslanec Valášek a ja, tak vtedy ste reagovali mimoriadne podráždene. Dokonca ste povedali, ak sa takéto správanie bude opakovať, tak sa ani rokovania výboru v budúcnosti nezúčastníte. No a následne ste po skončení výboru veľmi rýchlo teda odišli pred otázkami novinárov, aby som takto povedal. No a v tej súvislosti potom sme my, ktorí sme vám tie otázky položili slušným spôsobom, dostávali lekcie zo slušného správania od predsedu extrémistickej strany, odsúdeného zatiaľ neprávoplatne na štyri roky a štyri mesiace. A v tej súvislosti teda opäť zopakujem svoju včerajšiu otázku, že ako sa vy ako nepochybne slušný človek cítite, keď práve takíto ľudia vám vyslovujú verejne a opakovane podporu. Ja viem, že vy za to nemôžte, že kto vám podporu vysloví, ale nejaké pocity určite máte, keď vám vyslovujú podporu ľudia ako odsúdený extrémista Kotleba, ako za rasizmus odsúdený Mazurek, ľudia, ktorí aj tu sedia bez rúšok a okato sa vysmievajú z platných protipandemických opatrení, alebo ďalší, ktorých teda nadriadení alebo priatelia sú... (Prerušenie vystúpenia časomerom.)
Richter, Ján, poslanec NR SR (2022-05-03):
Ďakujem pekne za slovo, pán podpredseda. Pán poslanec Pellegrini, mňa v tvojom vystúpení zaujala hlavne tá časť, keď si hovoril o súčasných sociálnoekonomických opatreniach a vôbec postavení. Na prvý pohľad to celkom nesúvisí s témou, ale všetko so všetkým súvisí. A ja osobne som presvedčený o tom, a tým trošku rozširujem to, čo si povedal ty, že tento problém okolo kolúznej väzby vyvolali teraz preto, aby sa cez toto dekou alebo plachtou prikryli a čučali pod ňou, aby sa neriešili a nepoukazovalo na tie reálne problémy tej sociálnoekonomickej oblasti jednoducho, ktoré tu sú. Tie kompenzácie, ktoré pripravili, čakám na ne, som zvedavý, kedy sem prídu. Dobre, dá sa baviť o tých systémových opatreniach, ale čo sa týka operatívy, to je výsmech! Ľudia sa vystrieľali z akýchkoľvek úspor, ktoré mali v čase pandémie, no a tu prišlo zdražovanie energií, tovarov, všetkých. Oni reálne potrebujú pomoc a nedať tú pomoc dôchodcom, to len potvrdzuje tie slová, ktoré tu povedala pani Zemanová smerom k dôchodcom, ako sú dôležití a akou sú prioritou. Tam v zákulisí počúvam ďalšie vyjadrenia smerom k dôchodcom: „Však dôchodcovia nás nevolia, prečo by sme ich mali prvých nejako riešiť?“ No to je morbídne, keď takto niekto rozmýšľa, pretože tí dôchodcovia si svoje odrobili a teraz im musí jednoducho pomôcť štát. Celkom dobre si aj uviedol tú skutočnosť, že orgány činné v trestnom konaní môžu konať, majú všetky dvere v tomto smere otvorené. Tá kolúzna väzba je jednoducho nezmysel. A nezmysel preto, aby sa cez to vedeli opätovne prikryť a aby vedeli ponúknuť, že takto plnia svoj volebný program. Ale nech sa, ukáž, do akej miery plnia tie sociálno-ekonomické veci, ktoré sú ďaleko, ďaleko dôležitejšie.
M. Číž, podpredseda NR SR: (2008-07-01):
Otváram rozpravu. Nedostal som žiadnu písomnú prihlášku, pýtam sa preto, či sa hlási niekto do rozpravy ústne. Neregistrujem žiadnu prihlášku, to znamená, nehlási sa nikto. Uzatváram možnosť prihlásiť sa do rozpravy ústne. Uzatváram rozpravu. Zároveň prerušujem rokovanie o tomto bode. Ďakujem pánovi guvernérovi za správu aj spravodajcovi. Takže teraz definitívne, vážení kolegovia, príjemný večer, zajtra pokračujeme o 9.00 hodine. (Prerušenie rokovania o 19.11 hodine.)
Sloboda, Vladimír, poslanec NR SR (2019-03-27):
Presne ste to vystihli, v podstate to isté. Tu naozaj, tie sumy navýšenia sú tam v podstate dané už potom na niekoho iného a zároveň teda, síce možno prichádza neskoro, ale predsa, takže aspoň niečo. Koniec koncov väčšinou takéto pozitívne veci prichádzajú vždy ku koncu volebných období, či už sa týkajú samosprávy, alebo či sa týkajú vlády. Takže asi sa musíme na to nachystať dopredu, že vždy takéto veci prídu na konci.
Bagačka, Michal, poslanec NR SR (2014-12-12):
Ďakujem pekne za slovo. Ja som ešte doobedu počítal, keď ste, pán poslanec, viackrát spomínali, lebo radi prepočítavate ešte na koruny, a teda hovorili ste vždy o 5 mld., a v priebehu tohto ústneho prejavu ste prešli na 4,5 a nakoniec sme sa dostali na 4 mld. Tak, áno, je to 4 067 mil. podľa prepočtu, ale to len naozaj na okraj. Ale na druhej strane vám chcem zagratulovať, pretože vlastne agendu, čo na začiatku mala byť agenda KDH, tak ste vlastne prebrali a spravili ste si také politické promo a ste sa zviditeľnili. Takže fajn.
L. Nagy, poslanec: (2002-03-19):
Vážený pán predsedajúci, prosím, aby ste v zmysle § 4 ods. 3 zákona č. 564/2001 Z. z. o verejnom ochrancovi práv otvorili rozpravu k overeniu splnenia podmienok na voľbu verejného ochrancu práv. Výbor Národnej rady Slovenskej republiky pre ľudské práva a národnosti odporúča Národnej rade Slovenskej republiky overiť, že obaja kandidáti tieto podmienky spĺňajú. Zároveň odporúča Národnej rade v súlade s § 36 ods. 8 rokovacieho poriadku zvoliť verejného ochrancu práv z navrhnutých kandidátov v tajnom hlasovaní. Poprosím, pán predsedajúci, aby ste otvorili rozpravu.
Bugár, Béla, podpredseda NR SR (2017-09-12):
Pán poslanec Gál.
Danko, Andrej, predseda NR SR (2019-05-20):
... požiadala o slovo pred vystúpením pani Blahovej a v rámci toho ale budú na vás reagovať faktickými poznámkami, pani navrhovateľka. Alebo počkáte na záverečné, alebo v rámci rozpravy by ste? (Reakcia navrhovateľky.) Dobre. Pani poslankyňa Blahová.
Pado, Martin, poslanec NR SR (2011-07-08):
Ďakujem pekne. Pán poslanec Kolesík, bol som v kancelárii, ale keď som počúval vaše vystúpenie, trošku som spozornel. Jednak ste ukázali, že čítať viete, to fakt. Neviem, či obsah bolo vaše dielo, alebo nie. Ak vaše, myslím si, že ste pracovali celkom dobre, ak nie vaše, tak potom vaši kolegovia pracovali dobre, ak to Ústavný súd prijal na ďalšie konanie. Ale myslím, že ste predčili svojho učiteľa. Ani váš učiteľ vo vašom veku nebol taký neokrôchaný ako ste vy, pán poslanec. Ak chcete poukazovať na nedostatky, fajn. Môžete byť aj tvrdý, ale buďte slušný. Mladému človeku vo vašom veku to nepristane. Táto Národná rada sa vďaka pôsobeniu vášho veľkého učiteľa a jemu a ich kolegov, jeho kolegov dostala do najhlbšieho suterénu, kde sa používajú najhrubšie nadávky, útoky, vyslovene nechutné a neslušné. Prečo aj vy skĺzavate do takej pozície? Pôsobíte dojmom politruka, rýchlokvaseného, z bývalej éry, ktorému nebolo nič sväté. Na každého jedného zaútočil, každému jednému nadával. Ak chcete poukazovať na nedostatky, nech sa páči, robte to! Ak máte vedomosti o pochybení kohokoľvek, nech sa páči, robte to! Ale snažte sa byť slušný. To sa mladému človeku nehodí, nepristane vám to. Ak chcete, aby takto vyzerali vaši rovesníci všetci, nech sa páči, pokračujte. Ďakujem.
Jurinová, Erika, poslankyňa NR SR (2011-05-26):
Teraz už druhá, teraz už Jurinová.
Mego, Jaroslav, poslanec NR SR (2024-02-13):
Pán predseda, dajte, prosím, hlasovať o bode 6 spoločnej správy s odporúčaním gestorského výboru schváliť.
Laurenčík, Milan, podpredseda NR SR (2021-06-25):
Ďalšiu faktickú poznámku má pani poslankyňa Monika Kozelová, nech sa páči.
A. Slafkovský, poslanec: (2007-05-17):
Ďakujem.
Jurinová, Erika, podpredsedníčka NR SR (2014-05-29):
Ďakujem, pán poslanec. Nech sa páči, posledný prihlásený k interpeláciám, pán poslanec Zajac.
Laurenčík, Milan, podpredseda NR SR (2021-05-10):
Ďalším rečníkom v rozprave je písomne prihlásený za klub SMER pán poslanec Ľuboš Blaha, nech sa páči.
Paška, Pavol, predseda NR SR (2012-10-25):
Pán poslanec Záhumenský, vaša reakcia.
Dobeš, Peter, poslanec NR SR (2022-03-18):
Chcem poďakovať všetkým za podnety, za vystúpenia a budem reagovať na pána kolegu Dostála. Tiež si myslím, tie bytovky, že asi vieme, ako to chápe aj pán predkladateľ. My aj na výbore pre verejnú správu a regionálny rozvoj sme sa bavili o spomínanej reforme verejnej správy, nie je to jednoduchá reforma, vieme, čo to všetko obnáša. Len si zoberte zákon 369/1990 a následne jeho noviel, koľkokrát už bola doplňovaná alebo pozmeňovaná jednotlivá novela. Možno z toho, čo sme počuli, pán poslanec Dostál, tak je aj otázka do budúcna, kto by nás mohol inšpirovať, či by to boli poľské gmíny, alebo niektoré iné krajiny ako majú organizovanú samosprávu a výkon samosprávnych funkcií. Pomerne podrobne poznám tento výkon vzhľadom na minulé obdobie, kedy sme mali aj isté partnerské mestá v Poľsku a je to na inšpiráciu, samozrejme, ale v podstate na širokú diskusiu, pretože tá obec je z tohto zákona o obecnom zriadení vymedzená svojím katastrom, svojimi symbolmi, svojimi ďalšími náležitosťami, ktoré toto paragrafové znenie hovorí. Takže ja uvítam akúkoľvek diskusiu, je to diskusia zaujímavá, o samospráve ako takej, Slovensko nevynímajúc, aj keď to špecifikum tu máme vzhľadom na počet obyvateľov a rozlohu krajiny. Ďakujem.
Kollár, Boris, predseda NR SR (2022-02-23):
Ďalej v rozprave, pardon, s faktickou pán poslanec Kočiš.
Suja, Miroslav, poslanec NR SR (2021-06-25):
Ja si myslím, že ani poslanci by nemali z vládnej koalície, drvivá väčšina, problém ukončiť poslanecký mandát, keby im bolo vyplatené náhrady do konca volebného obdobia, lebo boli by veľmi spokojní. O nič iné im nejde, len o toto a, lebo vedia, že sú tu poslednýkrát, že sa sem nedostanú. Takže netvárme sa, že to tak nie je. Ide im len o prachy, o nič iné, kolegovia. Ide vám o tých 4,5-tisíc, o nič iné. Takže len kvôli tomu, hej? Keď si to tak už chceme vykrikovať. Keby teraz prišiel zákon, že zaplatiť vám tie peniaze, tak nebojte sa, zahlasujete hneď a máte pokoj. No takže asi tak. A viete, Milan Mazurek povedal veľmi dobrú vec, že prezidentka neháji záujmy Slovenskej republiky. No samozrejme, že neháji záujmy Slovenskej republiky. Všimli ste si, že by aspoň raz sa zastala Slovákov v uliciach alebo ľudí, ktorí trpia? Ja som nepočul ani raz, len prázdne medové reči, prázdne medové reči a vopchatá hlboko v priazni EÚ a Ameriky. Počuli ste Korčoka, ministra zahraničných vecí, že by sa niekedy zastal Slovákov alebo Slovákov v zahraničí? Ani raz. Čo vidíme? Jeho a toho nohsleda, čo tam behá po štyroch za ním, ako sa to volá, Klus, poklusom klus. A ten bojuje za práva Slovákov, aby mohli cestovať? Ten bojuje tak za práva Slovákov, aby mohli cestovať, že všade vyzýva, že keď Slovák nebude mať očkovací preukaz, aby ho nikde nepustili. Takto tento oný, nohsled bojuje. Takže, páni kolegovia, viete, za čo títo ľudia bojujú? Bojujú za to, aby sa neprijal zákon napríklad proti pedofílii. Tak koho hája záujmy? Pedofilov alebo záujmy Slovákov? Lebo keď vidím Marcinkovú, ako sa vyjadrí, že je za to, aby bolo USA potrestané proste, aby ak, či USA, v Maďarsku potrestané za to, že si dovolila prijať zákon proti pedofílii. Koho záujmy háji Marcinková a kiskovci, saskári a podobne? Koho záujmy háji OĽANO, keď dlhé mesiace tu hájilo pedofila, ktorého mesiace vyšetrovalo a neposlali ste ho stadeto do čerta? Koho záujmy hájite, poslanci? Hájite záujmy pedofilov, alebo hájite záujmy Slovákov? Tak sa trošku preberme. Ide vám len o to, aby ste dostali plat 4,5-tisíc a takto vydržať do konca volebného obdobia. O nič iné vám nejde, že, o žiadne práva. Aké práva? Za rok tu niektorí z vás nepovedali ani slovo! (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-19):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Kuffa. Jediný. Uzatváram možnosť prihlásiť sa do rozpravy ústne. Nech sa páči, pán poslanec.
Janas, Karol, poslanec NR SR (2024-04-16):
Vážený pán predsedajúci, vážený pán poslanec, ja myslím, že si veľmi presne vystihol, čo sa tu udialo za posledných 3,5 roka a celkom úprimne ja nechápem, prečo sa Progresívne Slovensko nechalo zatiahnuť do tejto diskusie, pretože tí, čo to prioritne spôsobili, ten kút hanby, tu je úplne prázdny. Nikto tu neni a to sú presne tí, ktorí by sa mali zodpovedať za to, čo tým samosprávam narobili. Ja uznám, že možno je problém toho pol roka alebo koľko, tej Ódorovej vlády, keď sa naozaj samosprávam nepomohlo. Ale priorita, ktorá sa udiala, to je Matovič a Heger. A pozrite sa tam hore, ani jeden jediný tu neni, je tam tichučko, po pěšinke, pretože oni si dobre uvedomujú, že celá tá kritika by padala prioritne, prioritne na nich. Takže toľko k tomu. A nehnevajte sa, také prirovnanie, že niekto neumožnil otvoriť schôdzu a v dôsledku toho potom Ódorova vláda zrušila celú pomoc, ktorú aj tí zúfalci – Matovič s Hegerom – nakoniec priklepli, keď videli to zúfalstvo, tak, tak to určite nie je. Ako takto, až takto nezachádzajme. Tak snáď máme nejaké základy elementárnej logiky, preboha.
Fecko, Martin, poslanec NR SR (2014-06-26):
Ďakujem pekne. Pani kolegyňa, chcem zareagovať na niektoré tvoje veci, ktoré si uviedla v rozprave. Áno, tie eurofondy, s nimi bude asi stály problém. A chcem sa tiež opýtať, ako sa tie nožnice rozdielnosti medzi regiónmi u nás otvárajú, alebo zatvárajú? Vyzerá, že sa otvárajú. A nemôže tu nikto povedať a dať dobrý odpočet, keď si porovnáme Prešovský, Košický a Bratislavský kraj. Proste nikto nemôže povedať, že sa tie nožnice neotvárajú, že ich zatvárame. Samozrejme, povedala si, že plytváme ľudským kapitálom. Áno, ľudským kapitálom. A ja ešte hovorím jedno, že Slovensko plytvá tým najcennejším kapitálom, ktorý má, a ten kapitál sa volá čas. Keď kapitálom času národa preplytváme, možnože aj zlými rozhodnutiami alebo zlými krokmi, tak to je ten najväčšia, u mňa to je najväčšia strata pre národ, ak sa nepochopí, kam sa malo ísť. Viete, čo mi tu chýba? Mne tu chýba v našom národe, aby sme mali cieľ. Ale nie krátkodobý, ja hovorím o dlhodobom cieli v jednotlivých rezortoch. A tento by nemal sa meniť ani po akýchkoľvek voľbách. A ako k tomu strana, k tomuto cieľu sa bude blížiť, to nech už povedia občania, že ktorá strana bude mať najlepší programový cieľ, čo dosiahol. Ale my tie ciele nemáme. A tu je problém. A poďme po jednotlivých rezortoch a dajme si, čistého vína nalejme, ako to máme. Nemáme ten cieľ podľa môjho názoru. Záverom si pekne povedala, že účasť v eurovoľbách, konkrétne poukázala, ako sa konkrétne u ľudí na vstup do Európy, tej našej veľkej EÚ, preukázal. Áno, tak to vnímam aj ja, keď chodím na tie moje mítingy. A ľudia hovoria, že, pán poslanec, makroekonomické čísla výborne, ale mikro, to, čo ja mám v peňaženke, to ma veľmi trápi. Takže ďakujem, že si aj na to poukázala. Ďakujem pekne.
Ďuriš Nicholsonová, Lucia, podpredsedníčka NR SR (2018-05-11):
Teraz dávam slovo spoločnému spravodajcovi z výboru pre hospodárske záležitosti poslancovi Róbertovi Pucimu, aby nás informoval o priebehu rokovania vo výbore, aby odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2011-07-07):
Na vystúpenie pána poslanca s faktickými poznámkami sa prihlásili piati páni poslanci. Končím možnosť sa prihlásiť s faktickými poznámkami. Pán poslanec Zelník, ja viem, že je to faktická, ale na budúce trojku stlačte, dobre? Nech sa páči, máte slovo.
Ďuriš Nicholsonová, Lucia, podpredsedníčka NR SR (2019-06-21):
Pán poslanec Dostál.
Pleštinská, Zita, poslankyňa NR SR (2023-02-07):
Ďakujem, pán predsedajúci. A ďakujem ti, Marián, že si uznal, že decembrový pozmeňujúci návrh o registračných poplatkoch bol prijatý v časovej tiesni a musím ti povedať, že ľudia sa ho veľmi zľakli. Mala som veľmi veľa esemesiek, telefonátov. Nie každý si môže kúpiť nové vozidlo, preto tieto registračné poplatky zdvihli adrenalín nielen vodičom, ale aj majiteľom autobazárov. Teší ma v tom, v tejto rozprave hľadanie riešenia. Politika je umenie možného, viac hláv, viac rozumu. A verím, že sa podarí nájsť také riešenie, ktoré ľudí, vodičov, aj majiteľov autobazárov znovu upokojí. Ďakujem aj kolegovi Peťovi Kremskému a kolegom, ktorí predložili tento návrh zákona.
Susko, Boris, poslanec NR SR (2014-11-09):
Ďakujem pekne za slovo, pán predseda. Vážení kolegovia, rád by som upriamil vašu pozornosť na tému tejto schôdze, ktorou je návrh na vyslovenie nedôvery predsedovi vlády a najmä na odôvodnenie tohto návrhu. Ak si prečítate z tohto odôvodnenia, dovolím si z neho citovať niekoľko ustanovení: „Predseda slovenskej vlády dlhodobo preukazuje očividnú neschopnosť, hlavne neochotu vytvárať účinné mechanizmy na zamedzenie zničujúcich dopadov. Predseda vlády dlhodobo a systematicky povyšuje evidentne korupčné správanie. Strana SMER pod vedením predsedu vytvorila organizovaný systém, ktorý cielene vytvára priateľské prokorupčné prostredie. Predseda vlády umožnil vytvoriť skorumpovaný, sofistikovaný systém...“ Ak si prečítate celé toto odôvodnenie, prídete na to, že sú to všetko iba takéto všeobecné konštatovania, bez konkrétnych argumentov, bez konkrétnych dôkazov. Nechcem poukazovať na všetko, čo pán minister uviedol na adresu predkladateľov, ale chcem poukázať na všetky tie opatrenia, ktoré pán minister vymenoval a ktoré vláda za ostatné dva roky urobila v rámci protikorupčných opatrení. Nepočítal som ich presne, ale nestačili by mi ani prsty dvoch rúk na to. Ak si dáte na misky váh všetky tieto protikorupčné opatrenia, ktoré uviedol pán podpredseda vlády, a na druhú stranu prázdne frázy v odôvodnení návrhu, myslím si, že je úplne jasný výsledok aj pre nezainteresovaného poslucháča, ako aj samotný účel tejto schôdze. Ďakujem.
Hraško, Igor, poslanec NR SR (2014-06-05):
Ďakujem pekne, pani predsedajúca. Vážené kolegyne, kolegovia, keďže na niektorej z minulých schôdzí som podával jeden z mojich návrhov, ktorý, niektorého jedna časť riešila podobným spôsobom problematiku zverejňovania neplatičov v bytových domoch, rozprával som sa o tejto problematike s kolegami a keďže je toto prvé čítanie, tak myslím si, že je záhodno podporiť tento návrh, poslať ho do druhého čítania. A medzi tým skúsime nájsť kompromis v riešení, ktoré som predtým navrhoval ja a ktoré v súčasnosti navrhujú kolegovia. Je to opäť posun pre občanov Slovenskej republiky. Takže tuná si myslím, že nie je o čom veľmi kriticky diskutovať, skôr naozaj nájsť to najoptimálnejšie riešenie, ktoré by pomohlo ešte lepším spôsobom doriešiť niektoré detaily.
Pellegrini, Peter, predseda NR SR (2023-12-07):
Prezentujme sa a hlasujme o návrhu spravodajcu prideliť vládny návrh zákona výborom, ako aj určiť lehotu na jeho prerokovanie. (Hlasovanie.) Prítomných 141 poslancov, za 78, proti 33, zdržalo sa 25, nehlasovali 5. Konštatujem, že sme tento návrh schválili. Panie poslankyne, páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem preto, aby sme vládne návrhy zákonov tlače 78, 95 a 80, to sú tie, ktoré sme teraz ako tri prvé čítania posunuli do druhého čítania, prerokovali zajtra od deviatej hodiny. Je všeobecný súhlas? (Nesúhlasná reakcia pléna.) Nie je všeobecný súhlas, preto sa, prosím, prezentujme a hlasujme o tomto návrhu. (Hlasovanie.) Prítomných 139 poslancov, za 78, proti 26, zdržali sa 34, nehlasoval 1. Konštatujem, že sme určili termín prerokovania týchto návrhov zákonov, zároveň chcem teraz požiadať predsedov príslušných výborov, aby zvolali schôdze výborov tak, aby sme mohli o vládnych návrhov zákona v druhom čítaní rokovať na schôdzi tak, ako sme si to pred malou chvíľkou určili. Takže ešte pred tým, ako budeme pokračovať v rokovaní, postupne budem udeľovať slovo jednotlivým kolegom. Pán, pán poslanec Dubéci si neželá, to bola reakcia na to mylné hlasovanie s tou zlou tlačou, takže poprosím odstrániť, pán poslanec Gröhling to isté a pán poslanec Horecký tiež asi chcel vtedy upozorniť na tú zlú tlač. Takže ako prvý pán predseda výboru Čellár, nech sa páči.
Heger, Eduard, poslanec NR SR (2018-10-22):
... s tým, že s podnikateľským prostredím naozaj treba robiť výraznejšie zmeny a znižovať byrokraciu a obzvlášť práve v cestovnom ruchu podnikateľom, pretože sú tam mnohokrát malí podnikatelia, či už prevádzkovatelia ubytovní alebo nejakých atrakcií a podobne, a títo, ak sa chcú naozaj naplno sústrediť svojej činnosti, tak potrebujú, aby im bola odbúraná čo najviac akákoľvek byrokratická záťaž, nehovoriac o rôznych reguláciách, poplatkoch a podobne, ktoré niekedy ani nesúvisia s ich činnosťou, ale musia ich platiť. Takže úplne, úplne súhlasím. Cesta zjednodušovania podnikania práve tým malým a stredným, ale hlavne tým malým, ktorých je najviac, je cestou, ktorá pomôže rozvoju nielen cestovného ruchu, aj iných odvetví, ale aj cestovnému ruchu. Ďakujem.
F. Devínsky, poslanec: (2005-05-17):
Prosím, pán predseda, dajte hlasovať
Sopko, Miroslav, poslanec NR SR (2017-05-18):
Ďakujem. Vážená pani predsedajúca, ctená pani poslankyňa, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
Blanár, Juraj, podpredseda NR SR (2023-06-23):
Pani poslankyňa Drábiková, môžete reagovať.
Spišiak, Jaroslav, poslanec NR SR (2023-12-19):
Ďakujem za slovo. Opäť sme počuli jeden príspevok, ktorý sa na prerokovávaný návrh zákona pozrel zas z iného uhla pohľadu, aký sme tu už rozoberali zopár dní. Priniesol do tejto problematiky kreativitu, odbornosť, vecnosť, všetko na zamyslenie. V tomto návrhu zákona mňa, keďže som sa nikdy nevenoval športovej politike, ani turistike, turizmu, nebol som v obraze a v tomto zákone ma najviac vyrušovali, vyrušovalo to politické podmaňovanie si nezávislých inštitúcií, ale ako počúvam tie vecné, odborné príspevky o športe, o cestovnom ruchu, tak dospel som jednoznačne k záveru, že toto ministerstvo je v tejto situácii absolútne zbytočné, nevhodné. Dá sa tieto problémy riešiť aj inými spôsobmi. A keď by aj teda malo byť, tak by malo byť kreované odborne, vecne, po serióznej diskusii a nie takto veľmi jednoducho a vyzerá to, že len účelovo. A som pevne presvedčený, že k takémuto názoru dospeli aj koaliční poslanci, ktorí sú tu a počúvajú tu a zamyslia sa nad tým, že čo tu vlastne majú schvaľovať a určite vnútorne cítia, že takto by sa to robiť nemalo, lebo je to pre našu spoločnosť momentálne nevhodné, nepotrebné, účelové a vôbec nás to neposunie dopredu do tej budúcnosti, ktorú tu chceme spoločne budovať. Ďakujem.
Pellegrini, Peter, predseda NR SR (2024-01-25):
Dámy a páni, keďže sme vyčerpali všetky návrhy na procedurálne, budeme hlasovať o procedurálnom návrhu, ktorý podal pán poslanec Saloň. Prosím, prezentujme sa a hlasujme o návrhu pána poslanca Saloňa uplatniť pri rokovaní o prvom čítaní príslušné ustanovenia. (Hlasovanie.) Prítomných 77, za 77. Konštatujem, že Národná rada Slovenskej republiky určila k tomuto bodu programu 6. schôdze Národnej rady, tlač 106, dĺžku času na rozpravu 20 hodín, to znamená, že po otvorení rozpravy budeme postupovať podľa § 29a zákona o rokovacom poriadku. Prerušujem teraz rokovanie Národnej rady do 12.30 h a zvolávam teraz hneď rokovanie poslaneckého grémia, aby sme dohodli postup. Ďakujem veľmi pekne. (Prerušenie rokovania o 11.32 hodine.) (Pokračovanie rokovania o 12.30 hodine.)
Ďuriš Nicholsonová, Lucia, podpredsedníčka NR SR (2017-04-06):
S reakciou na faktické pani poslankyňa Kiššová.
Kolesík, Andrej, poslanec NR SR (2015-03-17):
Ďakujem, pán predseda. Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Hort, Milan, podpredseda NR SR (2010-10-15):
Ďakujem pekne. Reagovať bude pán poslanec Mikolaj, nech sa páči.
P. Hrušovský, predseda NR SR: (2003-12-12):
(Hlasovanie.) 137 prítomných, 137 za návrh. Návrh sme schválili. Ďakujem pánovi poslancovi Ďaďovi a poprosím pána poslanca Šimka, aby z poverenia výboru pre obranu a bezpečnosť predniesol návrhy uznesení k prerokúvanému návrhu ústavného zákona o bezpečnosti štátu v čase vojny, vojnového stavu a výnimočného stavu a núdzového stavu . Nech sa páči, pán poslanec Šimko. (Hlasovanie o vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu , tlač 454.)
Senko, Ján, poslanec NR SR (2018-09-18):
Pán podpredseda, teraz dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, Výboru Národnej rady pre financie a rozpočet, Výboru Národnej rady pre vzdelávanie, vedu, mládež a šport a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá a zároveň odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Simon, Zsolt, poslanec NR SR (2012-05-10):
Áno, ďakujem. Pán Mičovský, vaše vystúpenie nebudem nejako osobitne hodnotiť, alebo tú reakciu. Je faktom, že všetko sa dá zhodnotiť z hľadiska prístupu. Vážený pán kolega Záhumenský, musím povedať, že po prípade tabak a jeleň a podobné veci, ktoré máte na svojom štíte, by som sa veľmi, veľmi zamyslel nad tým, či vôbec v tejto Národnej rade vystúpim a akým spôsobom. A musím povedať, že nesmierne ma udivuje skutočnosť, že hovoríte o mojich obratoch. Ja neobraciam kabát, ani nič podobné. Skôr snažím sa byť konzistentný, pretože obracanie podmienok pre poľnohospodárov znamenalo ich likvidáciu v mnohých prípadoch. Možnože pre vás je to výhodné. K tým pozemkovým úpravám snáď jedna jediná vec. Od roku 2006 žiadne pozemkové, najväčší objem pozemkových úprav obstarala prvá Ficova vláda, ktorá na základe kontroly ÚVO skončila tak, že bola zle obstaraná, a dnes nám za to hrozí, že prídeme o peniaze. To, čo som ja urobil, je, vyzval vás, aby ste pokračovali, aby Slovenská republika neprišla o 30 mil. eur, a takisto, aby ste vyriešili z tých 100 mil. eur, ktoré ste urobili nadkontraháciu a urobili škodu obciam. Mnohokrát sú to starostovia za politickú stranu SMER, ktorí nebudú vedieť, z čoho zaplatiť účet, kde majú záväzok z predchádzajúcej Ficovej vlády, a tá sa za rok a pol vlády Ivety Radičovej nedokázala znížiť. To znamená, že vás dobieha tieň minulosti. Nič viac a nič menej. S tým sa budete musieť vysporiadať vy. Buď z európskych zdrojov, alebo na úkor štátneho rozpočtu, ale to nás bude bolieť každého jedného občana tejto krajiny. Ďakujem.
Petráš, Vladislav, poslanec NR SR (2014-10-29):
Ja ďakujem kolegovi, že bol vecný. Ja by som ho rád asi poopravil alebo sa zhodneme snáď na tom, že odpisy u tých nehnuteľností by zhruba mali kopírovať životnosť toho základného prostriedku, tak ako máte motorové vozidlá, odpis štyri roky, niektoré výrobné stroje šesť rokov, osem rokov, čiže odpisy zhruba kopírujú a jemne, jemne skracujú tú reálnu životnosť a to isté sa vláda alebo ministerstvo financií snažilo spraviť, že životnosť budov, sa zhodneme určite na tom, že je viacej ako 20 rokov, viacej ako 30. To znamená, že tento zákon len zreálňuje alebo približuje tú odpisovú dobu reálnej životnosti budov. Druhá vec, ktorú by som chcel povedať, je, že ste povedali, že efekt to bude mať krátkodobý pre, pre... alebo momentálne bude mať pre štátny rozpočet pozitívny, ale podľa môjho názoru ten pozitívny vplyv na štátny rozpočet bude aj o 5 rokov, aj o 10 rokov, lebo tá nákladová položka, ktorá, ktorá sa teraz v podstate delí na polovicu u toho podnikateľa, sa bude prejavovať aj o 5, aj o 10 rokov. Ďakujem.
Kollár, Boris, predseda NR SR (2021-10-21):
S ďalšou faktickou pán poslanec Potocký.
P. Paška, predseda NR SR: (2008-12-04):
Najprv budeme hlasovať v druhom čítaní o návrhu poslanca Národnej rady Petra Gaburu na vydanie zákona... Pani poslankyňa Tkáčová, nech sa páči.
B. Bugár, podpredseda NR SR: (2002-06-27):
Takže budeme pokračovať druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe . Vládny návrh zákona ste dostali pred prvým čítaním ako tlač 1471 a spoločnú správu výborov máte v tlači 1471a. Vládny návrh zákona odôvodní podpredseda vlády Slovenskej republiky Pál Csáky. Nech sa páči, máte slovo.
Grendel, Gábor, podpredseda NR SR (2022-11-30):
Teraz sa do rozpravy hlási najprv pán poslanec Krajčí. Nech sa páči.
Šimečka, Michal, podpredseda NR SR (2024-01-24):
Pani poslankyňa Kolíková.
K. Sárközy, poslankyňa: (2009-11-04):
Kopli ste o. i., ale tak miernejšie aj do toho 2. piliera, pretože miesto vás to robí pani ministerka alebo pán premiér na tlačovkách, hlavne na mimoriadnych. Ale, no tak čo, dnes budete predkladať v skrátenom legislatívnom konaní návrh zákona o znárodnení strategických podnikov. No čo tak sprivatizovať ten 2. pilier, znárodniť ho? Nejde to? Je tam 1,25 mil. sporiteľov? Ešte si počkáte, kedy sa vám to bude dariť? No ale ja si myslím, že keď sa to podarí aj pri tých strategických podnikoch, tak skúsite aj toto, pokusy boli. No a jedna otázka na vás, pán minister. Hovorili ste o tom, ako fantasticky sa majú zdravotníci. Moja otázka je, či to vedia aj oni. Sú to moji kolegovia a musím sa vám priznať, že ja od nich počúvam niečo iné. Takže bolo by treba, keď bude schválený ten rozpočet, vyjsť aj medzi ten jednoduchý ľud, ľud tejto krajiny ako hovorí klasik, a popýtať sa ľudí, ako sa majú, ako vidia situáciu oni. Ďakujem. (Potlesk.)
Vaľová, Jana, poslankyňa NR SR (2016-02-11):
Pán kolega Kuffa, ja vám dám určite v niektorých veciach za pravdu. My sme sa včera vrátili z Českej republiky, a ja sa prihlásim aj do rozpravy, kde porovnám dávky v Českej republike a na Slovensku, kde porovnám minimálnu mzdu a rôzne iné benefity a výhody, ktoré zaviedla vláda Róberta Fica. A možno niektorí v snemovni ostanú tak prekvapení, ale treba veci porovnávať a treba veci konkrétne povedať v číslach. Určite tam majú problém s tým, čo si povedal, a idú rušiť vysoké školy pre zdravotné sestry, pretože povedali, že všetky sestričky chcú robiť s papiermi, povedali, že mali systém taký, že boli dva dni na strednej škole a tri dni na praxi. A nám povedala lekárka, ktorá s nami sedela priamo na obede, ktorá je dneska poslankyňa, je sestrička, vysokoškolsky vzdelaná, že rovno mohla ísť do praxe, že to, aby všetky zdravotné sestry mali vysoké školy, keď potom naozaj nie je toho, kto by bol pri tom pacientovi, je nezmyselné, lebo že naozaj by to mali byť len vedúce a riadiace pracovníčky. Rovnako súhlasím s tým, že ten, kto ide za povolaním učiteľa alebo sestričky, je to povolanie, naozaj tam musí dať aj to srdce a musí mať aj vzťah k tým deťom a k tým pacientom. A takú poslednú vec na záver poviem. Ja si myslím, že keď sme v demokratickej spoločnosti a keď stále rozprávame o tom, koľko učiteľov štrajkuje, ja som za, kto chce štrajkovať, nech štrajkuje, nech si spôsob štrajku premyslí nejaký, pretože naozaj tí rodičia mali problémy s tými deťmi. Ale chcem jedno povedať. Vyprosím si, aby primátori dostávali výhražné listy, to som dostala aj ja a dostalo to viacero primátorov s tým, že čo si to dovoľujeme voči štrajkovému výboru, že u nás sa neštrajkuje, že nás budú medializovať, že proti nám budú podnikať kroky. A ten list mám v počítači. A dostalo to viacero primátorov. Tak potom je to aká demokracia? Tak my tých učiteľov až tak nezastrašujeme, tak nech nezastrašujú oni našich učiteľov, ktorí možno majú záujem učiť, ktorí nemajú možnosť ísť alebo nechcú ísť do štrajku, pretože chcú tie deti učiť. Takže to sú také dve strany mince aj tých štrajkov, ktoré momentálne pred voľbami prebiehajú.
F. Mikloško, poslanec: (2007-05-18):
Ja by som ešte pánovi Palkovi chcel pripomenúť, že naozaj mali ste spomenúť všetky tie veci, ktoré ste robili ako prvý námestník Federálnej bezpečnostnej a informačnej služby. Len otázka je, či ste aj vy mali prvý v rukách tie dokumenty niektorých agentov ŠtB, ktoré v júli sa nachádzali na stoloch u predsedoch vlád, či ste mali v tom prsty. To by ma ešte zaujímalo, keby ste ešte to mohli povedať.
V. Švidroň, poslanec: (2008-11-05):
Je pochopiteľné, že pri medzinárodných športových podujatiach majú svoj pozitívny význam aktuálne štátne symboly, symboly súčasných štátov, ktoré sme si vždy vážili a ktorých zneužitie bolo vždy porušením zákona. Preto veľmi vítam vaše doplňujúce návrhy, pán poslanec. A som presvedčený, že šport má zbližovať, a nie rozdeľovať ľudí, mestá, štáty. A toto je rámec, ktorý plní tento zákon. Ďakujem.
Ďuriš Nicholsonová, Lucia, podpredsedníčka NR SR (2018-05-25):
V rozprave teraz vystúpi pán poslanec Dostál.
Frešo, Pavol, poslanec NR SR (2013-06-17):
Ďakujem veľmi pekne, pani predsedajúca. Vážený pán minister, naozaj je krátkosť času, a tak teda poďme po podstatách tých otázok, ktoré verejnosť veľmi, veľmi zaujímajú. Ja položím dve, ktoré naozaj sú dôležité preto, aby bolo zrejmé, ako to na tej tajnej službe vlastne vyzerá. Tá prvá smeruje k obdobiu, keď ste neboli ministrom, ale predpokladám, že ste si obrázok o tom urobili. Tá smeruje k tomu, v roku 2006, 2010, ako boli kreovaní riaditelia Vojenského obranného spravodajstva aj Vojenskej spravodajskej služby? Či to boli, alebo neboli politickí nominanti konkrétnych vládnych strán. Veľmi pekne by som poprosil o odpoveď, lebo si myslím, že skutočne ten problém ťahá sa až takto hlboko. Či to boli, alebo neboli nominanti konkrétnych politických strán. A ak áno, tak ktorých? A tá druhá otázka smeruje k tomu, čo si myslím, že naozaj je úplne zrejmé a jasné. Máme fotografiu a videli sme ju všetci v médiách, kde práve terajší šéf tajnej služby je na fotografii s pravou rukou predsedu SNS pána Slotu. Kde na tej fotografii je ešte aj s ďalším kolegom, vlastne s pán Šebom, ktorý je, bol vtedy alebo bol už riaditeľom Vojenského spravodajstva. A mňa by veľmi zaujímalo, či táto fotografia, kde sa pomerne dobre bavia, za akých okolností vznikla a či táto práve neukazuje, že znižovanie dôveryhodnosti prebiehalo aj po tejto línii. To je niečo, čo je čisto politická vec, ktorej treba porozumieť. Jednoducho, ak existuje človek, ktorý bol pravou rukou pána Slotu, na ktorého boli rôzne majetky, ktoré pán Slota užíval, napísané, a my máme fotografiu dvoch riaditeľov, ktorí s ním sedia a dobre sa bavia, tak si myslím, že jeden minister by tu mal vstať a ísť naspäť a vysvetliť, ako tá fotografia vznikla. Všetko to, čo ste povedali, bolo rečnícky pekné, ale toto by bolo hlboko pravdivé zoči-voči verejnosti tu a teraz.
Bugár, Béla, podpredseda NR SR (2017-04-07):
Pán poslanec Dostál.
Lipšic, Daniel, poslanec NR SR (2016-04-26):
Pani ministerka, keďže si začala, alebo teda spomenula vyjadrenie kolegu Matoviča po tom, ako sme odišli od pána prezidenta 7. marca, 6. marca si ešte napísala: „Ale veď vláda so SMER-om je vylúčená aj teoreticky. Vážne sa dnes nemá zmysel touto úvahou zaoberať.“ Ja už iné vyjadrenia povolebné predstaviteľov MOST-u čítať nebudem, koniec koncov mnohé z nich ste zo sociálnych sietí vymazali, čo tiež nie je prejav toho, ako si za nimi stojíte, ani prejav nejakej veľkej principiálnosti a odhodlanosti. K prokuratúre. Vy vo vlastnom programe máte zváženie ústavných zmien, posilnenie procesnej nezávislosti prokurátora, zúženie netrestnej oblasti, to máte vo vlastnom programe, vo vládnom programe z toho nie je nič. Nula, nula, nič. Pritom nie je celkom pravdou, že na zmeny na prokuratúre je potrebné len ústavné zmeny. Nie je to potrebné. Veď koniec koncov prokuratúra je normovaná v ústave v jednom článku, špeciálna prokuratúra vôbec nie je ústavný orgán, ale ani ambícia urobiť zákonné zmeny, idete v opačnom smere, v tej novele, v tom vládnom programe nie je. Spomínala si, že v tak kľúčových oblastiach, ako je zmena prokuratúry, ako sú ľudské práva, si v menšine. Ja som robil raz za spravodlivosť vládny program a naša bývalá kolegyňa doktorka Zlochová hovorila, že politik, ktorý si myslí, že presadí 90 % svojho programu, tak je zrelý na vyšetrenie duševného stavu. Ale keby som v kľúčových veciach bol v menšine, v kľúčových veciach, ktoré sú v mojej zodpovednosti, by som bol v menšine, pani ministerka, do takej vlády by som si proste nesadol.
Šimečka, Michal, podpredseda NR SR (2023-12-15):
Ďakujem veľmi pekne. Pán poslanec Prostredník.
Laššáková, Jana, podpredsedníčka NR SR (2015-11-27):
Ďakujem pekne, pani spravodajkyňa. Prerušujem rokovanie o tomto bode programu. Nasleduje prvé čítanie o návrhu poslancov Ľudovíta Kaníka, Eugena Jurzycu, Jozefa Mihála a Eriky Jurinovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona je uverejnený ako tlač 1805, návrh na jeho pridelenie na prerokovanie výborom je v rozhodnutí č. 1811. Poprosím vás, pán poslanec Kaník, uviesť návrh zákona. Nech sa páči, máte slovo. (Rokovanie o návrhu poslancov Národnej rady Slovenskej republiky Ľudovíta Kaníka, Eugena Jurzycu, Jozefa Mihála a Eriky Jurinovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1805.)
Laššáková, Jana, podpredsedníčka NR SR (2013-09-17):
Pán poslanec Fedor, máte procedurálny? Nie. Pán poslanec Hrušovský, nech sa páči.
Vons, Peter, poslanec NR SR (2022-03-23):
Ďakujem. Vážený pán predseda, informácia výboru neobsahuje žiadne pozmeňujúce a doplňujúce návrhy. Pán predseda, keďže návrh zákona prerokúvame v skrátenom legislatívnom konaní, sme v treťom čítaní , otvorte, prosím, rozpravu.
P. Miššík, poslanec: (2009-02-06):
Navrhovaným znením novely bude možné písomnou dohodou zmluvných strán určiť maximálnu výšku, do ktorej si pri porušení zmluvnej povinnosti môžu uplatňovať tieto strany nárok na náhradu škody. Pre platnosť takejto dohody sa bude vyžadovať nielen písomná forma, ale vzhľadom na citlivosť tejto problematiky aj úradne osvedčené podpisy, to znamená podpisy u notára. Týmto sa dá zabrániť zneužitiu takéhoto inštitútu, pričom úradná moc osvedčí skutočnosť, že sa zmluvná strana k takejto možnosti dobrovoľne zaviazala. Navrhovaná úprava sa bude dotýkať iba obchodnozáväzkových vzťahov, pričom pre bežného občana, pre potreby jeho ochrany je už teraz takáto možnosť v Občianskom zákonníku vylúčená, čo si myslím, že je veľmi, veľmi podstatné. Rovnako sa zavádza možnosť v prípade nejasností obrátiť sa na súd, ktorý rozhodne o primeranosti, resp. štandardnosti takéhoto zmluvného dojednania, a tento potom získava právomoc takúto dohodu zrušiť. To znamená v konečnom dôsledku o akýchkoľvek pochybnostiach, ktoré by mohli nastať pri vzniku takejto zmluvy, na návrh jednej zo zmluvných strán by mal súd možnosť takúto dohodu zrušiť. Navrhovaná úprava pritom reflektuje na právne názory významných teoretikov a myslím si, že aj dôvodná správa, ktorú som uviedol k tomuto návrhu zákona a ktorú tu nebudem prednášať, pretože je veľmi široká, dáva za pravdu tomu, že možnože touto novelou Obchodného zákonníka by sme mohli prispieť aj k tomu, aby bolo menej sporov na súdoch, a tým trošku aj zrýchlili súdne konanie. Navrhujem aj účinnosť tohto zákona od 1. mája 2009 a myslím si, že pokiaľ by tento návrh prešiel v parlamente, tak s touto lehotou problém nebude. Chcem poprosiť ctených kolegov a kolegyne o podporu tohto môjho návrhu. Ďakujem pekne.
Hraško, Igor, poslanec NR SR (2013-10-15):
Ďakujem, pán predseda. Mám dva procedurálne návrhy. Prvý procedurálny návrh je, aby do programu schôdze bol doplnený bod programu a prijatie uznesenia, ktorým Národná rada Slovenskej republiky zaviaže premiéra Slovenskej republiky Roberta Fica, aby objasnil, či v rámci pracovného zaradenia sekretárky Janky Halászovej prichádza do styku s utajovanými skutočnosťami a či má na toto bezpečnostnú previerku a ďalej zverejnenie jej výšky platu a odmien. Druhý procedurálny návrh, aby do parlamentu, do programu schôdze bol doplnený bod programu – rozprava o nákupnom výlete poslankýň za SMER – SD Gabániovej, Laššákovej, Vittekovej, Roškovej a prijatie uznesenia, ktorým vyzýva poslankyne, aby mali štipku charakteru voči daňovým poplatníkom a zaplatili nákupný výlet do Petrohradu zo svojich prostriedkov. Ďakujem.
Mizík, Stanislav, poslanec NR SR (2017-10-13):
Ďakujem za slovo. Pán Sopko, učil som deti, také aj také. Ku všetkým som pristupoval rovnako, dokonca ma mali radi, veľmi radi, ale na rozdiel od vás si myslím a na základe mojich vlastných skúseností, že návrh pani poslankyne Zimenovej tento problém nevyrieši. Ďakujem za slovo.
Kolesík, Andrej, poslanec NR SR (2013-03-13):
Ďakujem, pani predsedajúca. Prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre hospodárske záležitosti. A aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní.
Blanár, Juraj, podpredseda NR SR (2021-09-22):
Pani kolegyne, páni kolegovia, ešte chvíľočku vydržte, aby dohovoril svoju faktickú poznámku pán poslanec. Nech sa páči.
P. Hrušovský, predseda NR SR: (2004-03-04):
M. Juščík, poslanec: Ďakujem veľmi pekne za odpoveď. Nemám čo k tomu dodať.